በኦሊምፒክ ሳምንት አከባበር ላይ ምክክር ተደረገ
ዘመናዊ ኦሊምፒክ ጨዋታ የተመሰረተበትን ቀን ለማሰብ በመጪው ወር አጋማሽ በአገር አቀፍ ደረጃ ለሚከበረው የኦሊምፒክ ሳምንት አስመልክቶ፤ በእቅድ አተገባበር ላይ ከባለድርሻ አካላት ጋር ምክክር ተደረገ። የኦሊምፒክ ሳምንቱ በእግር ኳስ ጨዋታ፣ በሩጫ፣ በሲምፖዚየምና በተለያዩ ኮንሰርቶች ይከበራል። «ኦሊምፒዝም ለሰው ልጆች ክብር፣ ሰላምና አንድነት» በሚል መሪ ቃል የሚከበረው የኦሊምፒክ ሳምንት፤ ዘንድሮ ለየት ባለ መልኩ በሁሉም ክልሎችና ከተማ አስተዳደሮች በተለያዩ ስፖርታዊ ኩነቶች እንደሚካሄዱ ኮሚቴው አስታውቋል። በዚህም የኦሊምፒዝም መርህ እና እሴቶች ለህብረተሰቡ ተደራሽ ለማድረግና ለሀገሪቷ ሰላም፣ አንድነት፣ የህዝቦች መፈቃቀርና መተሳሰብን ለማጎልበት የሚጫወተው ሚና ከፍተኛ ነው። በእቅድ አተገባበር ምክክሩ ላይ፤ ክቡር አቶ ሀብታሙ ሲሳይ የኢፌዴሪ ባህልና ቱሪዝም ሚኒስትር ሚኒስትር ዴኤታ፣ የኢትዮጵያ ኦሊምፒክ ኮሚቴ ፕሬዚዳንት ዶክተር አሸብር  ወልደጊዮርጊስ ተገኝተዋል። ከባለድርሻ አካላት መካከልም የኢትዮጵያ አትሌቲክስ ፌዴሬሽን፣ የኢትዮጵያ እግር ኳስ ፌዴሬሽን፣ የፌዴራል ፖሊስ ኮሚሽን፣ የተመረጡ የአዲስ አበባ 8 የእግር ኳስ ክለብ ተወካዮች እንዲሁም የአርቲስት ተወካዮች ተካፍለዋል። የመክፈቻ ንግግር ያደረጉት ክቡር ዶክተር አሸብር ወልደጊዮርጊስ፤ የኦሊምፒክ ሳምንት ለመጀመሪያ ጊዜ በሀገር አቀፍ ደረጃ በተለያዩ ኩነቶች ሲከበር ዓላማ አድርጎ የተነሳው የኦሊ ምፒክ መርህና ጽንሰ ሃሳብን ለህብረተሰቡ ተደራሽ ማድረግ መሆኑን ገልጸዋል። ስፖርት ለሀገርና ለህዝቦች ስላም እንዲሁም አንድነት ያለውን ፋይዳ በማስገንዘብ ህዝቦች በአንድነት እንዲቆሙ ለማስቻል፣ የስፖርት ችግሮችና መፍትሄዎች ዙሪያ መግባባትን ለመፍጠር ነው። የኢትዮጵያ ኦሊምፒክ ኮሚቴ ለአህጉርና በዓለም አቀፍ ውድድሮች የሚያደርጋቸውን ተሳትፎዎችንና ውድድሮችም በብቃት ለመወ ጣት ህዝቡ በባለቤትነት ስሜት ማገዝ እንዲችል ሁኔታዎችን ለማመቻቸትና በፋይናንስ ራሱን እንዲያጠናክር ለማድረግ መታለሙንም ፕሬ ዚዳንቱ ጠቁመዋል። ለዚህ ዓላማ ስኬት  የባለድርሻ አካላት ሚና ከፍተኛ በመሆኑ ህብ ረተሰቡን በኦሊምፒክ እንቅስቃሴ ማሳተፍ እንደሚጠበቅም አሳስበዋል። የኢፌዴሪ ባህልና ቱሪዝም ሚኒስቴር ሚኒስትር ዴኤታ ክቡር አቶ ሀብታሙ ሲሳይ በበኩላቸው የኢትዮጵያ ኦሊምፒክ ኮሚቴ ይዞ የተነሳው ዓላማ አስፈላጊና ጊዜውን የጠበቀ መሆኑን አመላክተዋል። ህብረተሰቡ በዓመት አንድ መቶ ብር ከፍሎ በመመዝገብ የኦሊምፒክ አባል በመሆን ስፖርቱን በባለቤትነት እንዲደ ግፍና እንዲያግዝ የተመቻቸ ዕድል ተፈጥሯል። የሚገኘው ገቢም መልሶ የስፖርት ልማት ሥራዎችን በመስራት መንግሥት ያለበትን የፋይናንስ ጫና ከማቃለል አንጻር ከፍተኛ ድርሻ እንዳለው ነው የገለጹት። በመድረኩ የተሳተፉ ባለድርሻ አካላት፤ ኮሚቴው የጀመረው እንቅስቃሴ ወቅቱን የጠበቀና ሀገሪቷ ካለችበት ተጨባጭ ሁኔታ አንጻር ፋይዳው የጎላ መሆኑን ጠቁመዋል። ለተግባራዊነቱም ሁሉም በቁርጠኝነት ለመስ ራትና መደጋገፍ ስለሚገባ በፍጹም ቁርጠኝነት ኃላፊነታቸውን እንደሚወጡ መግለጻቸውን ኮሚቴው በድረ ገጹ አስነብቧል።አዲስ ዘመን ግንቦት 7/2011 